TARYBOS REGLAMENTAS (EB) Nr. 1968/2006 
2006 m. gruodžio 21 d. 
dėl Bendrijos finansinės paramos Tarptautiniam Airijos fondui (2007–2010 m.) 
EUROPOS SĄJUNGOS TARYBA, 
atsižvelgdama į Europos bendrijos steigimo sutartį, ypač į jos 308 straipsnį, 
atsižvelgdama į Komisijos pasiūlymą, 
atsižvelgdama į Europos Parlamento nuomonę, 2006 12 30 LT Europos Sąjungos oficialusis leidinys L 409/87
 kadangi: 
(1) Tarptautinis Airijos fondas (toliau – Fondas) buvo įsteigtas 1986 m. rugsėjo 18 d. Airijos 
vyriausybės bei Jungtinės Didžiosios Britanijos ir Šiaurės Airijos Karalystės vyriausybės 
susitarimu dėl Tarptautinio Airijos fondo (toliau – Susitarimas), siekiant skatinti 
ekonominę ir socialinę pažangą bei remti nacionalistų ir unionistų ryšius, dialogą ir 
susitaikymą visoje Airijoje įgyvendinant vieną iš 1985 m. lapkričio 15 d. Anglijos ir 
Airijos susitarime nurodytų uždavinių. 
(2) Bendrija, pripažindama, kad Fondo tikslai sutampa su tikslais, kurių siekia Bendrija, 
fondui finansinę paramą skyrė nuo 1989 m. Laikantis 2005 m. sausio 24 d. Tarybos reglamento (EB) Nr. 177/2005 dėl Bendrijos finansinės paramos Tarptautiniam Airijos 
fondui 
1,  
2005–2006 m. iš Bendrijos biudžeto 2005 ir 2006 metams buvo skirta po 15 mln. eurų. Minėto reglamento galiojimas baigiasi 2006 m. gruodžio 31 d. 
                                                
 
1 OL L 30, 2005 2 3, p. 1. L 409/88 LT Europos Sąjungos oficialusis leidinys 2006 12 30
 (3) Laikantis Reglamento (EB) Nr. 177/2005 5 straipsnio atlikti įvertinimai patvirtino, kad 
reikia toliau remti Fondo veiklą, kartu toliau stiprinant tikslų sąveiką ir koordinavimą su 
struktūrinių fondų intervencinėmis priemonėmis, ypač su Specialiąja Šiaurės Airijos ir 
Airijos pasienio grafysčių taikos ir susitaikymo programa (toliau – PEACE programa), 
parengta laikantis 1999 m. birželio 21 d. Tarybos reglamento (EB) Nr. 1260/1999, 
nustatančio bendrąsias nuostatas dėl struktūrinių fondų 1. 
(4) Taikos procesui Šiaurės Airijoje palaikyti Bendrijos paramą Fondui būtina teikti ir po 
2006 m. gruodžio 31 d. Pripažįstant ypatingas pastangas, dedamas dėl taikos proceso, ir vadovaujantis Tarybos reglamento Nr. 1083/2006, nustatančio bendrąsias nuostatas dėl 
Europos regioninės plėtros fondo, Europos socialinio fondo ir Sanglaudos fondo bei 
panaikinančio Reglamentą (EB) Nr. 1260/1999 
2, II priedo 22 punktu, PEACE programai 
iš Struktūrinių fondų 2007–2013 m. laikotarpiui buvo skirta papildoma parama. 
(5) 2005 m. gruodžio 15–16 d. Briuselyje vykusio susitikimo metu Europos Vadovų Taryba 
paragino Komisiją imtis būtinų veiksmų siekiant toliau teikti Bendrijos paramą Fondui, įžengiančiam į lemiamą baigiamąjį savo veiklos etapą, iki 2010 m. 
                                                
 
1 OL L 161, 1999 6 26, p. 1. Reglamentas su paskutiniais pakeitimais, padarytais Reglamentu 
(EB) Nr. 173/2005 (OL L 29, 2005 2 2, p. 3), nuo 2007 m. sausio 1 d. panaikinamas ir 
pakeičiamas Reglamentu (EB) Nr. 1083/2006 (OL L 210, 2006 7 31, p. 25). 
2 OL L 210, 2006 7 31, p. 25. 2006 12 30 LT Europos Sąjungos oficialusis leidinys L 409/89
 (6) Šio reglamento pagrindinis tikslas yra remti taiką ir susitaikymą vykdant veiklą, kuri yra 
platesnio spektro negu struktūrinių fondų finansuojama veikla ir kuri peržengia Bendrijos 
ekonominės ir socialinės sanglaudos politikos taikymo srities ribas. 
(7) Bendrijos parama Fondui turėtų būti teikiama kaip finansinė parama 2007, 2008, 2009 ir 
2010 metams ir tokiu būdu baigtųsi tuo pat metu, kaip ir Fondo veikla. 
(8) Skirstydamas Bendrijos paramą, Fondas turėtų teikti pirmenybę tarpvalstybiniams 
projektams arba projektams, kuriuose dalyvauja kelios Bendrijos šalys, taip, kad būtų papildyta 2007–2010 metais pagal PEACE programą finansuojama veikla.  
(9) Remiantis Susitarimu, visi finansiniai Fondo rėmėjai dalyvauja Tarptautinio Airijos fondo 
valdybos posėdžiuose stebėtojų teisėmis. 
(10) Būtina užtikrinti tinkamą Fondo veiklos ir Sutarties 159 straipsnyje numatytų Bendrijos 
struktūrinių fondų finansuojamos veiklos, ypač PEACE programos, koordinavimą. 
(11) Fondo parama turėtų būti laikoma veiksminga tik tuomet, jei ji skatina tvarią ekonomikos 
ir socialinę pažangą ir nėra naudojama kaip kitų valstybės arba privačių išlaidų pakaitalas. L 409/90 LT Europos Sąjungos oficialusis leidinys 2006 12 30
 (12) Iki 2008 m. liepos 1 d. reikėtų įvertinti nuostatas dėl Fondo veiklos užbaigimo. 
(13) Finansinė orientacinė suma, kaip apibrėžta 2006 m. gegužės 17 d. Europos Parlamento, 
Tarybos ir Komisijos tarpinstitucinio susitarimo dėl biudžeto vykdymo tvarkos ir patikimo 
finansų valdymo 1 38 punkte, įtraukiama į šį reglamentą visai programos trukmei, tačiau tai 
nekeičia biudžeto valdymo institucijos įgaliojimų, nustatytų Sutartyje. 
(14) 2007, 2008, 2009 ir 2010 metais Bendrijos paramos Fondui suma turėtų būti 15 mln. eurų 
kasmet einamąja verte. 
(15) Fondo strategijoje, pradėtoje įgyvendinti baigiamajame jo veiklos etape (2006–2010 m.) ir 
pavadintoje „Dalinantis šia erdve“, svarbiausias dėmesys skiriamas keturioms 
pagrindinėms sritims: susitaikymo labiausiai apleistose bendruomenėse pagrindo kūrimas, 
suskaldytų bendruomenių bendravimo tiltų tiesimas, labiau integruotos visuomenės 
kūrimas ir palikimo formavimas. Todėl galutinis Fondo ir šio reglamento tikslas yra 
skatinti bendruomenių susitaikymą. 
(16) Bendrijos parama padės stiprinti valstybių narių ir jų tautų solidarumą. 
(17) Šio reglamento priėmimas yra būtinas siekiant Bendrijos tikslų veikiančioje bendrojoje 
rinkoje. Kadangi Sutartyje konkrečiai nenumatyti reikiami įgaliojimai, šis reglamentas 
turėtų būti priimtas remiantis Sutarties 308 straipsniu, 
                                                 
1 OL C 139, 2006 6 14, p. 1. 2006 12 30 LT Europos Sąjungos oficialusis leidinys L 409/91
 PRIĖMĖ ŠĮ REGLAMENTĄ: 
1 straipsnis 
Orientacinė suma, skiriama Tarptautinio Airijos fondo (toliau – Fondo) veiklai 2007–2010 m. 
finansuoti, yra 60 mln. EUR. 
Metinius asignavimus tvirtina biudžeto valdymo institucija, neviršydama finansinės struktūros ribų. 
2 straipsnis 
Fondas naudoja paramą vadovaudamasis 1986 m rugsėjo 18 d. Airijos vyriausybės bei Jungtinės 
Didžiosios Britanijos ir Šiaurės Airijos Karalystės vyriausybės susitarimu dėl Tarptautinio Airijos 
fondo (toliau – Susitarimas). 
Skirstydamas paramą, Fondas teikia pirmenybę tarpvalstybiniams projektams arba projektams, 
kuriuose dalyvauja kelios Bendrijos šalys, taip, kad papildytų struktūrinių fondų finansuojamą 
veiklą, ypač Šiaurės Airijoje ir Airijos pasienio grafystėse vykdomos PEACE programos veiklą. 
Parama naudojama taip, kad skatintų tvarią ekonominę ir socialinę pažangą atitinkamose srityse. Ji 
neturi būti naudojama kaip kitų valstybės arba privačių išlaidų pakaitalas. L 409/92 LT Europos Sąjungos oficialusis leidinys 2006 12 30
 3 straipsnis 
Fondo valdybos (toliau – Valdyba) posėdžiuose Bendrijai stebėtojo teisėmis atstovauja Komisija. 
Fondui stebėtojo teisėmis yra atstovaujama PEACE programos ir kitų atitinkamų struktūrinių fondų 
intervencinių priemonių stebėsenos komitetų posėdžiuose. 
4 straipsnis 
Komisija, bendradarbiaudama su Fondo valdyba, nustato atitinkamas procedūras Fondo, valdymo 
institucijų ir vykdomųjų įstaigų, įsteigtų tam tikroms Struktūrinių fondų intervencinėms priemonėms ir ypač PEACE programos priemonėms įgyvendinti, veiklos koordinavimui visuose 
lygiuose skatinti. 
5 straipsnis 
Siekdama viešai skelbti apie Bendrijos paramą Fondo finansuojamiems projektams, Komisija, 
bendradarbiaudama su Fondo valdyba, nustato tinkamą viešinimo ir informavimo tvarką. 2006 12 30 LT Europos Sąjungos oficialusis leidinys L 409/93
 6 straipsnis 
Ne vėliau kaip 2008 m. birželio 30 d. Fondas pateikia Komisijai Fondo veiklos užbaigimo 
strategiją, įskaitant: 
a) veiksmų planą, kuriame pateikiami numatomi mokėjimai ir preliminari veiklos užbaigimo 
data; 
b) įsipareigojimų panaikinimo procedūrą; 
c) likučių ir palūkanų, sukauptų iki Fondo veiklos užbaigimo dienos, panaudojimo tvarką. Tolesnė parama Fondui bus galima tik Komisijai patvirtinus veiklos užbaigimo strategiją. 
Nepateikus veiklos užbaigimo strategijos iki 2008 m. birželio 30 d., mokėjimai Fondui sustabdomi 
kol strategija bus pateikta. 
7 straipsnis 
1. Paramą administruoja Komisija. 
Atsižvelgiant į 2 dalį, metinė parama mokama tokiomis dalimis: 
a) pirmasis 40 % išankstinis mokėjimas atliekamas Komisijai gavus Fondo valdybos 
pirmininko pasirašytą įsipareigojimą, kuriuo Fondas įsipareigoja laikytis šiame 
reglamente nustatytų paramos teikimo sąlygų; L 409/94 LT Europos Sąjungos oficialusis leidinys 2006 12 30
 b) antrasis 40 % išankstinis mokėjimas mokamas po šešių mėnesių; 
c) galutinis 20 % mokėjimas atliekamas Komisijai gavus ir patvirtinus atitinkamų metų 
metinę Fondo veiklos ataskaitą ir informaciją apie sąskaitų auditą. 
2. Prieš atlikdama dalinį mokėjimą, Komisija, remdamasi kiekvienam mokėjimui nustatytu 
laiku Fondo disponuojamų grynųjų pinigų likučiu, įvertina Fondo finansinius poreikius. Jei 
įvertinus paaiškėja, kad Fondo finansiniai poreikiai nepateisina numatyto dalinio 
mokėjimo, šis mokėjimas sustabdomas. Komisija, remdamasi nauja Fondo pateikta informacija, peržiūri šį sprendimą ir, nustačiusi, kad mokėjimai yra pagrįsti, tęsia 
mokėjimus. 
8 straipsnis 
Fondas gali remti veiklą, gaunančią ar galinčią gauti finansinę paramą pagal struktūrinių fondų 
intervencines priemones, tik tuomet, jei šios finansinės paramos ir 40 % Fondo paramos bendra 
suma neviršija 75 % visų tai veiklai skirtų reikalavimus atitinkančių išlaidų. 2006 12 30 LT Europos Sąjungos oficialusis leidinys L 409/95
 9 straipsnis 
Baigiamoji ataskaita Komisijai pateikiama likus šešiems mėnesiams iki 6 straipsnio pirmos 
pastraipos a punkte nurodytos veiklos užbaigimo datos, numatytos veiklos užbaigimo strategijoje, 
arba per šešis mėnesius nuo paskutinio Bendrijos mokėjimo, priklausomai nuo to, kas nutinka 
pirmiau, ir joje pateikiama visa būtina informacija, leidžianti Komisijai įvertinti paramos 
panaudojimą ir tikslų pasiekimą. 
10 straipsnis 
Paskutinių metų parama išmokama atlikus 7 straipsnio 2 dalyje nurodytą finansinių poreikių analizę ir su sąlyga, kad Fondo veikla vykdoma pagal 6 straipsnyje numatytą veiklos užbaigimo strategiją. 
11 straipsnis 
Galutinė data, iki kurios išlaidos atitinka reikalavimus, yra 2013 m. gruodžio 31 d. L 409/96 LT Europos Sąjungos oficialusis leidinys 2006 12 30
 12 straipsnis 
Šis reglamentas įsigalioja 2007 m. sausio 1 d. 
Jis galioja iki 2010 m. gruodžio 31 d. 
Šis reglamentas yra privalomas visas ir tiesiogiai taikomas visose valstybėse narėse. 
Priimta Briuselyje, 2006 m. gruodžio 21 d. 
 Tarybos vardu 
 Pirmininkas 
                                                                       J. KORKEAOJA 
 2006 12 30 LT Europos Sąjungos oficialusis leidinys L 409/97